
	Ansættelsesaftale  

	Mellem

	[Virksomhedens navn]
[Adresse]
[Adresse]
[CVR-nr.:]

(herefter kaldet ”Virksomheden”)

og

[Medarbejderens navn]
[Adresse]
[Adresse]
[CPR-nr.:]

(herefter kaldet ”Medarbejderen”)


[bookmark: Start]Indgås ansættelsesaftale på følgende vilkår: 
  
1. Titel, ansættelsestidspunkt og arbejdssted 
Medarbejderen ansættes med virkning fra den [dato] i stillingen som fysioterapeut. [Som bilag X er vedlagt en jobbeskrivelse].

Som følge af tidligere ansættelse i virksomheden beregnes medarbejderens anciennitet fra [dato]. Med henblik på fastsættelsen af de anciennitetsafhængige satser efter denne aftale er medarbejderens relevante fysioterapeuterfaring opgjort til [indsæt] år pr. [dato].

Denne ansættelseskontrakt erstatter alle tidligere ansættelseskontrakter indgået mellem parterne.

Arbejdsstedet er på virksomhedens adresse [og/eller anden adresse]. [En vis rejseaktivitet i ind- og udland må forventes].

Indsæt følgende, hvis der er tale om en tidsbegrænset ansættelse:
Ansættelsesforholdet ophører uden yderligere varsel den: [slutdato for ansættelse].

2. Arbejdstid 
Den normale ugentlige arbejdstid udgør [37 timer] over en periode på 3 måneder, som følger kalenderåret. 

Arbejdstiden fastlægges lokalt under hensyn til medarbejdernes tarv. Der kan således lokalt eller med den enkelte medarbejder indgås aftale om at fravige stk. 1-4 omhandlede arbejdstid. 

Arbejde på hverdage, der ligger før kl. 07.00 eller efter kl. 19.00 samt arbejde på lørdage, honoreres med et tillæg på kr. 80 (ikke pensionsgivende) pr. time. Arbejde på søn- og helligdage honoreres med et tillæg på kr. 160 (ikke pensionsgivende) pr. time. 

Arbejdstid og rejsetid, der er forbundet med deltagelse i kurser, fyraftensmøder, kongres mv. betalt af arbejdsgiver eller pålagt af arbejdsgiver, medregnes i den normale ugentlige arbejdstid, dog maksimalt med den aftalte arbejdstid på kursusdagen. Hvis medarbejderen deltager i kurser mv. på en ikke-arbejdsdag, så medregnes kursustiden ikke i den normale ugentlige arbejdstid.

3. Provisionsgrundlag
Medarbejderen er provisionslønnet. Medarbejderen optjener provision inkl. Pension (både arbejdsgiver og medarbejderbidrag når angivet “pension”) svarende til 43 % af Medarbejderens omsætning.

Ved Medarbejderens omsætning forstås [indsæt præcis definition].

Medarbejderen har uanset omsætning som minimum ret til en garantitimeløn inkl. Pension i henhold til lokalaftalen. Garantilønnen udgør for Medarbejderen: 
[Under 4 års anciennitet: 197 kr. ]
[Over 4 års anciennitet: 216,50 kr. ]

Hvis der udføres ikke-omsætningsbaserede aktiviteter honoreres det med følgende timeløn inkl. pension: 
[Under 4 års anciennitet: 216,50 kr. ]
[Over 4 års anciennitet: 230 kr. ]

Ved fastsættelsen af de aftalte provisions- og timesatser er der gjort op med st. bededagstillæg. 

Ikke-omsætningsbaseret aktiviteter kan alene finde sted efter aftale med eller efter anvisning fra nærmeste leder [indsæt].

For opfølgende træningsterapi (ydelsen superviseret selvtræning) afregnes det fulde beløb til klinikken, medmindre andet aftales mellem klinikken og fysioterapeuten.

Hvis medarbejderen er berettiget til løntillæg i henhold til loven om konsekvenserne ved afskaffelsen af store bededag som en helligdag, indsættes følgende: 
[Som følge af afskaffelsen af store bededag som helligdag, er medarbejderen berettiget til et løntillæg på 0,45 % af årslønnen. [Med hensyn til løntillæggets udbetalingstermin henvises der til personalehåndbogen.]

4. Opgørelse og udbetaling af provision
Opgørelsesperioden for den månedlige provision er [indsæt fra dato til dato]. 

Provisionen opgøres ved udgangen af hver måned og afregnes sammen med lønnen i den efterfølgende måned.

5. Kapacitet og knækgrænse
Der aftales en årlig intern kapacitet inden for henholdsvis almen fysioterapi og vederlagsfri fysioterapi, som fysioterapeuten kan disponere over i løbet af året. Den interne kapacitet er et fordelingsredskab mellem klinikken og fysioterapeuten og udgør ikke en selvstændig kapacitet i forhold til regionen eller sygesikringen. 

Klinikejeren er ansvarlig for løbende at følge klinikkens samlede kapacitetsforbrug og orientere fysioterapeuten om den aktuelle udnyttelse af den interne kapacitet én gang månedligt.

Der henvises i øvrigt til denne ansættelsesaftales Bilag A – Protokollat om provision. 

6. Pension 
Med virkning fra den [dato] indtræder medarbejderen i virksomhedens pensionsordning i [selskabets navn]. Pensionsbidraget udgør den [indsæt dato]  […%] af den pensionsberettigede løn, jf. overenskomsten, [hvoraf virksomheden betaler […%], og medarbejderen betaler […%].] Medarbejderens bidrag fratrækkes lønnen.

7.  [Fri bil] 

[Virksomheden stiller pr. [dato] en firmabil i prisklassen kr. [beløb], [af mærket ….] til rådighed for medarbejderen. Virksomheden afholder alle omkostninger i forbindelse med driften af firmabilen, bortset fra eventuelle omkostninger i forbindelse med privat bilferie i udlandet, der afholdes af medarbejderen.
Medarbejderen har pligt til at holde bilen i fuldt forsvarlig og driftsikker stand og til at anvende de værksteder, som virksomheden anviser, undtagen ved akut behov for service og reparation. [Der henvises i øvrigt til virksomhedens retningslinjer for fri bil.]
Medarbejderen skal aflevere bilen ved ansættelsesforholdets ophør. Hvis medarbejderen fritstilles, skal medarbejderen, hvis virksomheden kræver det, aflevere bilen, mod at virksomheden månedsvis betaler en kompensation svarende til bilens skattemæssige værdi i den resterende del af opsigelsesperioden. Beløbet indgår i tabsopgørelsen i henhold til funktionærlovens § 3].
Alternativ
[I det omfang medarbejderen anvender egen bil i virksomhedens tjeneste, modtager medarbejderen kørselsgodtgørelse herfor i henhold til statens takster.] 

8.  [Mobiltelefon mv.]
Medarbejderen har fri mobiltelefon, [op til et maksimumforbrug på [beløb] pr. måned, således at den overskydende del af regningen trækkes i nettolønnen]. 
Medarbejderen skal aflevere mobiltelefonen ved ansættelsesforholdets ophør. Hvis medarbejderen fritstilles, skal medarbejderen, hvis virksomheden kræver det, aflevere mobiltelefonen, mod at virksomheden månedsvis betaler en kompensation svarende til mobiltelefonens skattemæssige værdi i den resterende del af opsigelsesperioden. Beløbet indgår i tabsopgørelsen i henhold til funktionærlovens § 3. 
[Der henvises i øvrigt til virksomhedens retningslinjer for brug af mobiltelefonen.]
[Virksomheden betaler endvidere udgifterne til en internetforbindelse på medarbejderens bopæl [dog maksimum [beløb] pr. måned].

9.  Rejseomkostninger mv.
Rejse- og repræsentationsudgifter i forbindelse med medarbejderens arbejde refunderes i henhold til virksomhedens interne regler herom. Alternativt yder virksomheden forskud til sådanne udgifter efter nærmere aftale.

10. Sygdom 
Medarbejderen har ret til løn under sygdom. Lønnen beregnes efter principperne i funktionærlovens § 9, stk. 3.

Sygefravær skal anmeldes telefonisk til [indsæt] senest [indsæt].

[bookmark: _Hlk24017051]Medarbejderen har pligt til at deltage i kommunens opfølgning ved længerevarende sygdom. Manglende deltagelse i kommunens opfølgningsarbejde kan medføre, at virksomheden modregner den mistede refusion i medarbejderens løn, idet manglende deltagelse i kommunens opfølgningsarbejde anses som en misligholdelse af ansættelsesforholdet.

[Der henvises i øvrigt til virksomhedens sygefraværspolitik.]

11. Barn syg, feriefridage, Juleaftensdag, Nytårsaftensdag og helligdage 
Ved barn syg, feriefridage, juleaftensdag samt nytårsaftensdag, der falder på hverdage, udgør en dag 7,4 time for fuldtidsansatte og forholdsmæssigt for deltidsansatte jf. Landsoverenskomstens §§ 4, 6 og 10.

For så vidt angår aflønning på de anførte dage, udgør honoreringen følgende jf. lokalaftalen. Dagene honoreres med en timeløn inkl. pension. Timelønnen udgør følgende:
[Under 4 års anciennitet: 197 kr.] 
[Over 4 års anciennitet: 216,50 kr.] 

På helligdage er der ret til frihed uden løn. 

12. Barsel 
Fysioterapeuten er berettiget til orlov i forbindelse med barsel og adoption på samme måde og efter de samme betingelser, som fastlønnede jf. overenskomstens bestemmelser. 

Når medarbejderen benytter retten til orlov efter overenskomstens § 7 overgår den provisionslønnede i orlovsperioden til den aftalte minimumsløn for fastansatte jf. overenskomstens § 2, stk. 1. 

Ved ophøret af orloven vender medarbejderen tilbage på provisionshonorering. 

13. Ferie
Under forudsætning af at medarbejderens samlede indtægt under ferien reduceres som følge af ferieafholdelsen, vil medarbejderen have ret til kompensation for den provision, der mistes som følge af ferieafholdelsen, jf. ferielovens § 23, stk. 2.

Alternativt kan følgende aftales: 

Medarbejderen har ret til feriegodtgørelse med 12½ % af lønnen, herunder provision i optjeningsåret, jf. ferielovens § 24.

14.  [Ansættelsesklausuler]

[Indsæt evt. relevant klausul]

15.   Opsigelse
[De første 3 måneder af ansættelsesforholdet er prøvetid, og i denne periode kan opsigelse gensidigt finde sted med 14 dages varsel til en hvilken som helst dag, dog således at fratrædelse sker senest samtidigt med prøvetidens udløb.] 

Herefter kan ansættelsesforholdet fra begge parters side opsiges i overensstemmelse med funktionærlovens opsigelsesvarsler.

Herudover aftales det, at ansættelsesforholdet kan opsiges med 1 måneds varsel til ophør ved udløbet af en kalendermåned, når følgende tre betingelser alle er opfyldt:
· Medarbejderen skal inden for de senest forløbne 12 måneder have oppebåret løn under sygdom i 120 dage i alt.
· Opsigelsen skal ske i umiddelbar tilknytning til udløbet af de 120 sygedage.
· Opsigelsen skal ske, mens medarbejderen endnu er syg.

16. Tavshedspligt og erhvervshemmeligheder mv. 
Medarbejderen har både under ansættelsen og efter sin fratrædelse ubetinget tavshedspligt med hensyn til alle forhold vedrørende virksomheden, herunder men ikke begrænset til kundeforhold, produktionsforhold, markedsføringsforhold og andre forretningshemmeligheder mv., som medarbejderen gennem ansættelsen bliver bekendt med, og som ifølge sagens natur ikke bør komme til tredjemands kundskab. I øvrigt henvises til lov om forretningshemmeligheder. 

Brud på tavshedspligten og/eller lov om forretningshemmeligheder i det løbende ansættelsesforhold betragtes som grov misligholdelse, der kan medføre ophævelse af ansættelsesforholdet.
[Medarbejderen er i øvrigt forpligtet til at opbevare al modtaget materiale på betryggende vis og således sikre, at uvedkommende tredjemand ikke kan få adgang til dette materiale.] 
[Når medarbejderen fratræder sin stilling, uanset årsag, skal alt materiale, der tilhører virksomheden, og som er i medarbejderens besiddelse, afleveres til virksomheden. Medarbejderen må ikke kopiere/medtage fysisk eller elektronisk korrespondance, filer, dokumenter, [notater, kundelister, paradigmer, koncepter, vidensbank] mv.].

17. Bibeskæftigelse 
Medarbejderen har som udgangspunkt ret til at tage bibeskæftigelse i sin fritid sideløbende med sin beskæftigelse hos virksomheden. 

Medarbejderen må dog ikke påtage sig bibeskæftigelse, der ikke er foreneligt med ansættelsen hos virksomheden.  

Medarbejderen må således ikke påtage sig bibeskæftigelse, der betyder, at medarbejderen ikke kan overholde sin arbejdsforpligtelse, herunder være i stand til at møde frisk på arbejde. Medarbejderen må herudover ikke påtage sig bibeskæftigelse, som må anses for uforeneligt med ansættelsen hos virksomheden, under hensyn til interessekonflikter, beskyttelse af forretningshemmeligheder og i øvrigt medarbejderens pligt til at udvise loyalitet i ansættelsesforholdet.  

Medarbejderen er forpligtet til at orientere sin nærmeste leder ved påtagelse af bibeskæftigelse.  

Hvis medarbejderen er i tvivl, om bibeskæftigelsen er forenelig med ansættelsen i virksomheden, jf. ovenfor, er medarbejderen forpligtet til at søge dette afklaret hos sin nærmeste leder forud for indgåelse af aftalen om bibeskæftigelse.  

Bibeskæftigelse hos en konkurrerende virksomhed, virksomhedens kunder, leverandør og øvrige samarbejdspartnere anses i udgangspunktet som uforenelig med ansættelsen hos virksomheden, og forudsætter derfor under alle omstændigheder et forudgående skriftligt samtykke. 

18. Journalisering
Medarbejderen har pligt til at føre journaler i henhold til Sundhedsstyrelsens “Bekendtgørelse om autoriserede sundhedspersoners patientjournaler (journalføring, opbevaring, videregivelse og overdragelse mv.)”, samt behandlingsstatistik og udskrivningsbreve efter overenskomstens bestemmelse herom. 

Bestemmelserne i lov om patienters retsstilling skal overholdes, også i forbindelse med at oplysninger om patientens helbredstilstand videregives. 

19. Uddannelse
Med hensyn til muligheder for uddannelse og kompetenceudvikling henvises til overenskomstens bestemmelser herom [hvis der er anden ret til uddannelse end det, der følger af overenskomsten, skal dette beskrives, fx ved henvisning til uddannelsespolitik/personalehåndbog. Findes der ikke en personalehåndbog eller lignende, som beskriver retten til uddannelse mv., beskrives i kontrakten den ret til uddannelse, som virksomheden evt. tilbyder.]

20. Socialsikringsinstitutioner 
Virksomheden indbetaler bidrag til Arbejdsmarkedets Erhvervssikring og arbejdsskadeforsikring hos [selskabets navn], samt eventuelt bidrag til ATP i henhold lov om Arbejdsmarkedets Tillægspension.  

[Medarbejderen er omfattet af en sundhedsordning i [selskabets navn][og evt. andre ordninger] i henhold til [overenskomsten/personalehåndbogen].]

Alternativt kan følgende indsættes: 
 
[Der henvises til afsnittet om socialsikringsinstitutioner i personalehåndbogen/andet] 

Bestemmelserne i lov om patienters retsstilling skal overholdes, også i forbindelse med at oplysninger om patientens helbredstilstand videregives.

21. Medarbejderens overgang til fastløn 
Medarbejderen kan til enhver tid med et varsel på løbende måned + 6 måneder anmode om at overgå fra provision til honorering efter overenskomstens bestemmelser om fast løn. 

Anmodningen skal afgives skriftligt til [indsæt].

22. Behandling af provision i forbindelse med fratrædelse
I tilfælde af medarbejderens fratrædelse vil provision blive afregnet til forfaldstid i overensstemmelse med denne ansættelsesaftales punkt 3 og 4. Provision, der er optjent frem til fratrædelsesdatoen, opgøres og afregnes efter de i denne aftale fastsatte principper.

Fritstilles medarbejderen i opsigelsesperioden, vil medarbejderen have ret til provision i overensstemmelse med funktionærlovens § 9, stk. 3.

23. Øvrige bestemmelser
Ansættelsesforholdet er omfattet af funktionærloven.

Ansættelsesforholdet er omfattet af landsoverenskomst for fysioterapeuter beskæftiget med fysioterapi arbejde i private klinikker indgået mellem Dansk Erhverv Arbejdsgiver og Fysioterapeuternes Fagforening samt Serviceforbundet.

Aftalen indgås i henhold til lokalaftalen om provisionsmodel indgået mellem Fysioterapeuternes fagforening, Serviceforbundet og FysioDanmark den XX dato. Aftalen fraviger Landsoverenskomstens §§ 2-4 i det omfang, det følger af lokalaftalen og denne ansættelsesaftale.

Medarbejderen har til enhver tid pligt til at holde virksomheden underrettet om sin bopæl og sin private e-mailadresse. Virksomheden kan med frigørende virkning sende lønsedler og meddelelser/dokumenter vedrørende ansættelsesforholdet til medarbejderen via medarbejderens private e-mail samt via en elektronisk postløsning eksempelvis, e-Boks. Det udelukker ikke andre sædvanlige fremsendelsesformer.           
	
Den til enhver tid gældende personalehåndbog [og andre politikker] er en del af grundlaget for ansættelsesforholdet. Medarbejderen er forpligtet til at holde sig bekendt med den til enhver tid gældende personalehåndbog, som er udleveret ved ansættelsen og tilgængelig på [intranet/kontoret mv.]     

24. Underskrift
Denne ansættelseskontrakt er underskrevet i to eksemplarer, hvoraf det ene eksemplar er udleveret til medarbejderen. 








	Dato: 




__________________________
[For Virksomheden]

	Dato:




___________________________________ 
[Medarbejderens navn]









































Bilag A – Protokollat om provision 

Stk. 1. Knækgrænsemodel 
Bemærkning: Knækgrænsen er baseret på årlig omsætning for et helt kalenderår. 

Forventet omsætning inden for sygesikringen: 
Det forventes, at fysioterapeuten har en årlig omsætning vedr. brug af kapacitet fra Regionen på mindst kr. [indsæt]________________ ekskl. patientandelen af honoraret (speciale 51) og mindst kr. [Indsæt]______________ (speciale 62). 

Stk. 2. Disponeringsbeløb 
Fysioterapeuten disponerer vedr. speciale 51 over kr. [Indsæt]_____________ ekskl. patientandelen af honoraret og vedr. speciale 62 over kr. [Indsæt]___________ af den samlede kapacitet fra Regionen. 

Bemærkning: Hvis fysioterapeuten starter på en senere dato end den 1/1, er det vigtigt at klinikken og fysioterapeuten har aftalt den kapacitet på hver af de to specialer som fysioterapeuten kan disponere over i det resterende første kalenderår. Aftalen skal indgås skriftligt. 

Stk. 3. Aftalte forhøjelse af disponeringsbeløbet 
Den maksimale kapacitet for fysioterapeuten vedr. hvert af de to specialer kan ved aftale mellem klinikken og fysioterapeuten forhøjes, hvis der bliver rum til det i løbet af kalenderåret. 

Stk. 4. Aftalt produktion over knækgrænse 
Klinikken og fysioterapeuten kan indgå aftale om at producere over den enkelte fysioterapeuts tildelte knækgrænse/kapacitet. Her gælder følgende: 
En eventuel udgift eller økonomisk reduktion som følge af knækgrænseoverskridelsen opgøres på klinikniveau og deles ligeligt (50/50) mellem henholdsvis klinikken og relevante fysioterapeuter, dog forholdsmæssigt i forhold til den konkrete fysioterapeuts andel i overskridelsen. 

Delingen af udgiften er dog betinget af, at overskridelsen medfører et reelt økonomisk tab for klinikken under den samlede knækgrænse. Såfremt den enkelte fysioterapeut overskrider sin tildelte knækgrænse, men klinikken som helhed ikke overskrider klinikkens samlede knækgrænse, opstår der intet regionalt modregningskrav eller tab, og der vil i så fald ikke foreligge nogen omsætningsreduktion at dele. 

Stk. 5. Klinikkens tab som følge af ensidig overskridelse af knækgrænsen 
Hvis klinikken lider tab, som følge af den samlede overskridelse af knækgrænse på grund af fysioterapeutens ensidige overskridelse af knækgrænsen, og fysioterapeuten forud for overskridelsen har modtaget information efter stk. 7, er fysioterapeuten forpligtet til ensidigt at dække klinikkens tab. 

Stk. 6. Fysioterapeutens friholdelse for knækgrænsereduktion 
Klinikken er forpligtet til at sikre, at klinikkens samlede kapacitet ikke overskrides. Hvis klinikkens tilskud fra regionen reduceres som følge af en overskridelse af klinikkens samlede kapacitet (klinikkens såkaldte knækgrænse), friholdes fysioterapeuten for virkningerne af denne reduktion, hvis fysioterapeuten har holdt sig inden for den tildelte kapacitet eller inden for en evt. aftalt forhøjelse heraf. 

Stk. 7. Information 
Klinikken er forpligtet til at sikre fysioterapeuten den fornødne information i det omfang det påvirker fysioterapeutens mulighed for at udnytte den aftalte kapacitet. 

Stk. 8. Fysioterapeutens omsætningstal 
Klinikken skal sikre fysioterapeuten den fornødne indsigt i egne omsætningstal, således at fysioterapeuten har den fornødne indsigt til at sikre, at fysioterapeuten ikke overskrider den aftalte kapacitet. Fysioterapeuten har krav på at modtage en månedlig opgørelse over egne omsætningstal, senest den 5. i måneden efter. 

Stk. 9. Kontrolstatistik og evt. opgørelse over knækgrænsereduktion
Herudover skal klinikken snarest mulig efter modtagelsen fra regionen sikre, at fysioterapeuten har den fornødne information fra kontrolstatistik og evt. opgørelse over knækgrænsereduktion for den forgangne måned. Klinikken er desuden forpligtet til uden ugrundet ophold at informere fysioterapeuten om evt. højeste grænse, samt relevant information herom. 

Stk. 10. Regulering af klinikkens kapacitet 
Klinikken er forpligtet til at sikre, at fysioterapeuten får den fornødne information vedrørende det årlige skøn over, og regulering af klinikkens kapacitet for det pågældende år uden ugrundet ophold efter den 1. april, hvor skønnet meddeles fra regionen, og uden ugrundet ophold efter den 1. oktober, hvor reguleringen meddeles fra regionen.

